BJCHI เผยผลงานไตรมาส 3 พลิกขาดทุน หลังพิษ “โควิด-19” ดันต้นทุนพุ่ง-เงินบาทอ่อนค่า
BJCHI เผยผลงานไตรมาส 3 พลิกขาดทุน หลังพิษ "โควิด-19" ดันต้นทุนพุ่ง-เงินบาทอ่อนค่า
16 พ.ย. 2563

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวพลิกขาดทุน เนื่องจากต้นทุนงานตามสัญญาเท่ากับ 532.8 ล้านบาท ซึ่งคิดเป็น 127.6% ของรายได้ตามสัญญา เปรียบเทียบกับไตรมาส 3/62 ที่ต้นทุนงานตามสัญญาคิดเป็น 86.5% ของรายได้ตามสัญญา การเพิ่มขึ้นของต้นทุนงานตามสัญญาต่อรายได้ตามสัญญา เนื่องจากต้นทุนที่เพิ่มขึ้นจากการชะลอโครงการ และค่าใช้จ่ายส่วนเพิ่มจากการลงทุนเพื่อรองรับงานโครงการอนาคต อย่างไรก็ตาม บริษัทกำลังอยู่ระหว่างการเจรจากับลูกค้า เพื่อขอค่าชดเชยจากต้นทุนต่างๆ ที่เกิดขึ้นจากการชะลอโครงการ
บริษัทมีผลกำไรจากอัตราแลกเปลี่ยนในไตรมาส 3/63 เท่ากับ 48.0 ล้านบาท เทียบกับไตรมาส 3/62 ที่มีผลขาดทุนจากอัตราแลกเปลี่ยนเท่ากับ 12.8 ล้านบาท สาเหตุหลักเนื่องจากในไตรมาสที่ 3/63 ค่าเงินบาทอ่อนค่าลงเมื่อเปรียบเทียบกับค่าเงินดอลลาร์สหรัฐ
 